Igor Starõgin

Igor Vladimirovitš Starõgin (vene Игорь Владимирович Старыгин; 13. juuni 1946 Moskva – 8. november 2009 Moskva) oli Nõukogude Liidu ja Venemaa teatri- ja filminäitleja, eelkõige tuntud Aramise rolli järgi Mosfilmi "Kolmes musketäris" ja muudes musketärifilmides.

Igor Starõgin sündis Moskas. Tema isa oli lendur ja vanaisa NKVD töötaja. Noorena tahtis ta saada luurajaks, kuid pärast kooli lõpetamist läks koos klassikaaslastega Teatriinstituuti katsetele, ning ka endale üllatuseks sai sinna sisse.

Igor Starõgin lõpetas Riikliku Teatriinstituudi (GITIS) 1968. aastal. Pärast seda töötas ta 1983. aastani Moskvas Noore Vaataja Teatris (vene keeles ТЮЗ), samal ajal ka Mossoveti-nimelises teatris, aastail 1983–1996 Mark Rozovski teatris "Nikitski väravate juures" ja Gorki-nimelises Moskva Akadeemilises Kunstiteatris 1996–2000Biograafia rusactors.ru kodulehelt vene keeles.

20. septembril 2009 sai ta insuldi. Starõgin suri haiglas 8. novembril 2009, olles 63-aastane. Ta maeti 12. novembril Moskva Trojekurovo kalmistule.

 Filmirolle 
"Vaatame, mida toob esmaspäev" – Kostja Batištšev (1968)
"Tema kõrgeaususe adjutant" – Mikki (1969)
"Punane ja must" – Norbert De la Mole (1976)
"D’Artagnan ja kolm musketäri" – Aramis (1979)
"Riigipiir" – Vladimir Danovitš (1980)
"Musketärid 20 aastat hiljem" – Aramis (1992)
"Kuninganna Anna saladus ehk Musketärid 30 aastat hiljem" – Aramis (1993)
"Musketäride tagasitulek" – Aramis (2009)

Tunnustus
1992 – Venemaa Föderatsiooni teeneline kunstnik

 Isiklikku 
Igor Starõgin oli neli korda abielus. GITIS-es õppides abiellus ta oma kursuseõega. Abielu lahutati aasta pärast. Seejärel oli ta 12 aastat abielus näitleja Mika Ardovaga. Sellest abielust sündis tütar Anastasija. Hiljem abiellus ta veel kahel korral, kuid need abielud jäid lühikeseks. 

 Viited 

Kategooria:Vene teatrinäitlejad
Kategooria:Vene filminäitlejad
Kategooria:Trojekurovo kalmistule maetud
Kategooria:Sündinud 1946
Kategooria:Surnud 2009